הבחירות לרשויות המקומיות בישראל (1965)

הבחירות לרשויות המקומיות בישראל התקיימו בפעם הרביעית במדינת ישראל ב-2 בנובמבר 1965 במקביל לבחירות לכנסת השישית. בבחירות אלו שיטת הבחירות הייתה דומה לשיטת הבחירות לכנסת. בירושלים התמודדו לראשות העיר ראש העיר המכהן מטעם המערך לאחדות פועלי ארץ ישראל מרדכי איש-שלום ומועמד רשימת פועלי ישראל טדי קולק. בבחירות עצמן שתי הרשימות קיבלו כחמישה מושבים כל אחת (מתוך 21 מושבי המועצה) ושתיהן ניסו לקבל את תמיכת הסיעות הדתיות. בסופו של דבר קולק הצליח להרכיב קואליציה ולהתמנות לראש העיר. בעיר תל אביב-יפו – חל בבחירות אלו תיקו בין סיעת המערך (שהובלה על ידי ראש העיר המכהן מרדכי נמיר) לבין גח"ל שהונהגה על ידי מרדכי-חיים שטרן. מתוך 31 מושבי המועצה, שתי הרשימות קיבלו כ-12 מושבים כל אחת, הסיעה הדתית קיבלה כשלושה מושבים, רפ"י – שניים, המפלגה הליברלית העצמאית ומפ"ם קיבלו מושב לכל רשימה. בסופו של דבר ראש העיר נמיר הצליח להרכיב קואליציה והמשיך לכהן בתפקידו. בחיפה המערך (בהובלת אבא חושי) קיבל כעשרה מושבים מתוך 21 מושבי המועצה. גח"ל כ-5 מושבים, הרשימה הדתית ורפ"י כשני מושבים לכל רשימה, והמפלגה הליברלית העצמאית ומפ"ם קיבלו מושב לכל רשימה. המערך הצליח לשמר את שלטון מפא"י גם בערים הבאות: אילת (יוסף לוי) בת ים (מנחם רוטשילד) גבעתיים (יעקב קרייזמן שנבחר להחליף את ראש העירייה הפורש שמעון בן-צבי) הרצליה (פסח יפהר) חולון (פנחס אילון) כפר סבא (זאב גלר) לוד (צבי איצקוביץ) נהריה (גרשון טץ) ראשון לציון (אריה שפטל) באשקלון נבחר מועמד גח"ל רחביה אדיבי. כמו כן, גח"ל ניצחה גם בערים: חדרה (עם המועמד דב ברזילי) צפת (מאיר מיבר) נתניה (עובד בן עמי) בבני ברק ניצח ראש העיר המכהן ומועמד פועלי אגודת ישראל ראובן אהרונוביץ'. בנצרת ניצחה המפלגה הקומוניסטית הישראלית, שקיבלה כ-7 מתוך 15 מושבי מועצת העיר. המערך ניצח ביקנעם עילית (שהייתה ברשות משותפת יחד עם יקנעם המושבה). המערך ניצח גם בשדרות, אבן יהודה, תל מונד, רכסים, מצפה רמון, גדרה, גבעת עדה, בית שאן, אזור ובית דגן. בגני תקווה נבחר ראש המועצה המכהן מטעם המערך שלמה דובין. זאת אף על פי שסיעתו הייתה רק השנייה בגדולה לאחר המפד"ל – באמצעות הקמת קואליציה עם מפ"ם. גח"ל ניצחה בבית שמש (למרות שסיעת המערך הייתה גדולה יותר) ובמנחמיה. באור יהודה ניצח מועמד רפ"י מרדכי בן-פורת. רפ"י ניצחה גם בדימונה עם ראש המועצה המכהן ערמון לרדו, אך זה פרש כשנה מאוחר יותר והעניק את השלטון ביישוב לטובת המערך. באופקים המפד"ל ניצחה עם כחמישה חברי מועצה, אל מול ארבעה בלבד של המערך. המפד"ל ניצח גם באור עקיבא, שלומי, נתיבות, מבשרת ציון, יבנה ובגן יבנה. בראש העין ניצח שלום מנצורה מטעם התאחדות התימנים בישראל. באופן חריג לתקופה זו, ביסוד המעלה התחרו כשתי רשימות מקומיות על חמשת מושבי המועצה. במטולה ובקריית ביאליק ניצחה רשימה מקומית את רשימת המערך. במושבה כנרת, רמות השבים, שבי ציון ובכפר תבור התמודדו רשימה מקומית אחת בכל ישוב. ביישובים אלו לא נערכו בחירות והרשימה היחידה קיבלה את כלל המושבים במועצה. בניגוד לרוב הארץ, בקרב המועצות המקומיות הערביות בלטו בעיקר רשימות מקומיות שונות. מקרה חריג התרחש בדלית אל-כרמל שבה הסיעה הגדולה ביותר הייתה דווקא זו של גח"ל. בירכא נבחר מועמד המערך. במע'אר התמודדו 19 רשימות ואף אחת מהן לא עברה את אחוז החסימה. בג'סר א-זרקא נבחר מועמד רשימת קידמה ופיתוח. תוצאות הבחירות חלק א': ירושלים, אילת, אשקלון, בת ים, גבעתיים, הרצליה, חדרה, חולון, כפר סבא, לוד, נהריה, פתח תקווה, צפת, ראשון לציון, רחובות חלק ב': בני ברק, חיפה, נתניה, רמלה, רמת גן, שפרעם, תל אביב-יפו, אבו גוש, אבו סנאן, אבן יהודה, אופקים, אור יהודה, איכסאל, גוש חלב, ג'לג'וליה, טורעאן, טייבה, יפיע, יקנעם חלק ג': טבריה, עכו, אור עקיבא, אזור, בית דגן, בית שאן, בית שמש, גבעת עדה, גבעת שמואל, גדרה, גן יבנה, ג'ת, דאלית אל כרמל, טמרה, יסוד המעלה, ירכא, כפר ברא, כפר יסיף, כפר קמא, כפר קאסם, מגאר, מג'ד אל כרום, משהד, עוספיא, עין מאהל, פוריידיס, פקיעין, קלנסואה חלק ד': נצרת, באקה אל גרביה, באר יעקב, בנימינה, ג'יסר אל זרקא, גני תקווה, דבוריה, דימונה, הוד השרון, זכרון יעקב, חצור, טירה, טירת כרמל, יבנאל, יבנה, יהוד, ירוחם, כנרת, כפר יונה, כפר שמריהו, כפר תבור, כרכור, מבשרת ציון, מגדל, מגדל העמק, מזכרת בתיה, מטולה, מנחמיה, מעיליא, מעלות תרשיחא, מצפה רמון, נוה אפרים מונוסון, נחלת יהודה, נס ציונה, נצרת עילית, נשר, נתיבות, עיר יזרעאל - עפולה, עתלית, פרדס חנה, פרדסיה, קדימה, קריית אונו, קריית ביאליק, קריית גת, קריית חרושת, קריית טבעון, קריית ים, קריית מלאכי, קריית מוצקין, קריית עקרון, קריית שמונה, ראמה, ראש העין, ראש פנה, רכסים, רמות השבים, רמת השרון, רמת ישי, רעננה, שבי ציון, שדרות, שלומי, תל מונד